b'\n_START_ARTICLE_\nThe Dark Eyes of London\n_START_SECTION_\nHandling\n_START_PARAGRAPH_\nI London driver dr. Orloff (Bela Lugosi) et forsikringsselskap. Scotland Yard begynner \xc3\xa5 finne lik i Themsen. Alle ofrene hadde tegnet forsikring hos Orloff med Dearborn Home for the Blind som eneste begunstigede. Dette hjemmet, som Orloff sponsrer og er medisinsk r\xc3\xa5dgiver for, befinner seg i en falleverdig lagerbygning tilst\xc3\xb8tende Themsen. Den drives av den lavm\xc3\xa6lte, men ogs\xc3\xa5 blinde John Dearborn. \xc3\x89n av de d\xc3\xb8de mennene har en datter med navn Diane Stuart (Greta Gynt). Orloff skaffer henne en stilling som sekret\xc3\xa6r hos Dearborn. Saken er den at Dearborn i virkeligheten er Orloff, forkledt og med tilgjort stemme. Etter at Diane finner \xc3\xa9n av farens mansjettknapper p\xc3\xa5 hjemmet, sender Orloff sin medsammensvorne Jake (Wilfred Walter) - en vanskapt blind beboer - for \xc3\xa5 drepe henne.'